Virallinen lehti nro L 247 , 22/09/1994 s. 0052 - 0053



EFTAN VALVONTAVIRANOMAISEN PÄÄTÖS, N:o 75/94/COL annettu 27 päivänä kesäkuuta 1994, Aujeszkyn taudin Ruotsista hävittämistä koskevan ohjelman hyväksymisestä ja Aujeszkyn tautiin liittyvistä lisävakuuksista taudista vapaisiin EFTA-valtioihin tai taudittomille alueille tarkoitettujen sikojen osalta 29 päivänä huhtikuuta 1994 tehdyn EFTAn valvontaviranomaisen päätöksen 31/94/COL muuttamisesta EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan, ottaa huomioon Euroopan talousalueesta tehdyn sopimuksen liitteessä I olevan I luvun 1 kohdassa tarkoitetun säädöksen eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (neuvoston direktiivi N:o 64/432/ETY, jäljempänä "nauta- ja sikasäädös") ja erityisesti sen 9 ja 10 artiklan, ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c ja e alakohdan, sekä toteaa, että Ruotsi on panemassa täytäntöön ohjelmaa Aujeszkyn taudin (AD) hävittämiseksi, kuten on todettu 15 päivänä joulukuuta 1993 ja 6 päivänä kesäkuuta 1994 päivätyssä kirjeessä, AD:n hävittämisohjelma vastaa nauta- ja sikasäädöksen 9 artiklan perusteita, on aiheellista ehdottaa tiettyjä lisävakuuksia jo saavutetun edistyksen turvaamiseksi ja ohjelman menestyksellisen loppuunsaattamisen varmistamiseksi Ruotsissa, Ruotsin viranomaiset soveltavat vähintään vastaavia kansallisella alueellaan tapahtuvia sikojen siirtoja koskevia sääntöjä kuin mitä tässä päätöksessä on määrätty, Norja pitää, kuten on todettu 3 päivänä tammikuuta 1994 ja 1 päivänä kesäkuuta 1994 kirjeessä, aluettaan vapaana AD-taudista ja se on esittänyt EFTAn valvontaviranomaiselle tätä käsitystä tukevat nauta- ja sikasäädöksen 10 artiklan 1 kohdassa säädetyt asiakirjat, on aiheellista määritellä tiettyjä lisävakuuksia Norjan tautitilanteen suojaamiseksi, Norjan viranomaiset soveltavat vähintään vastaavia kansallisella alueellaan tapahtuvia sikojen siirtoja koskevia sääntöjä kuin mitä tässä päätöksessä on määrätty, tässä päätöksessä määrättyjä lisävakuuksia ei saa pyytää niiltä EFTA-valtioilta tai niihin kuuluvilta alueilta, joilla on vastaava tai parempi tautitilanne AD:n suhteen, ja tässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ON PÄÄTTÄNYT SEURAAVAA: 1 Hyväksytään Ruotsin Aujeszkyn taudin hävittämistä koskeva ohjelma 30 päivään kesäkuuta 1997 asti. 2 Muutetaan Aujeszkyn tautiin liittyvistä lisävakuuksista taudista vapaisiin EFTA-valtioihin tai taudittomille alueille tarkoitettujen sikojen osalta 29 päivänä huhtikuuta 1994 tehty EFTAn valvontaviranomaisen päätös 31/94/COL seuraavasti: 2.1 Korvataan 5 kohta seuraavasti: "5 Täydennetään nauta- ja sikasäädöksen liitteessä F mallina III olevaa terveystodistusta niiden sikojen osalta, jotka on tarkoitettu liitteessä I lueteltuun EFTA-valtioon tai sen alueelle ja jotka tulevat EFTA-valtiosta tai EY-jäsenvaltiosta tai niihin kuuluvalta alueelta, seuraavasti: "EFTAn valvontaviranomaisen Aujeszkyn taudista 29 päivänä huhtikuuta 1994 tehdyn päätöksen 31/94/COL, sellaisena kuin se on muutettuna EFTAn valvontaviranomaisen päätöksellä 75/94/COL, mukaiset siat. Jalostukseen tarkoitettujen sikojen osalta on tehty kokovirus ELISA /g1-vasta-aine ELISA-testi. (Tarpeeton yliviivataan)"." 2.2 Korvataan 6 kohta seuraavasti: "6 Edellä 1-5 kohdassa määrätyt edellytykset eivät koske sikojen tuontia liitteessä I A lueteltuun EFTA-valtioon tai sen alueelle liitteessä I A luetellusta EFTA-valtiosta." 2.3 Lisätään seuraava kohta: "6a Edellä 1-5 kohdassa määrätyt edellytykset eivät koske sikojen tuontia liitteessä I B lueteltuun EFTA-valtioon tai sen alueelle liitteessä I A tai B luetellusta EFTA-valtiosta." 2.4 Korvataan liite I tämän päätöksen liitteellä. 3 Tämä päätös tulee voimaan 1 päivänä heinäkuuta 1994. 4 Tämä päätös on osoitettu EFTA-valtioille. 5 Tämä päätös on todistusvoimainen englannin kielellä. Tehty Brysselissä 27 päivänä kesäkuuta 1994. EFTAn valvontaviranomaisen puolesta Pekka SÄILÄ Kollegion jäsen 2 14 1995 64 2 LIITE LIITE I A. Aujeszkyn taudista vapaat alueet, joissa rokottaminen ei ole sallittua Suomi: Kaikki alueet Norja: Kaikki alueet B. Alueet, joissa toteutetaan Aujeszkyn taudin hävittämisohjelmaa ja joissa rokottaminen ei ole sallittua Ruotsi: Kaikki alueet 2 14 1995